《贺刘尚书除龙图阁学士》
宋代·林希逸

名在先朝擅斗南，圣心求旧眷非凡。龙图字足新三画，凤诰书非更几函。

指日即须携手上，耆年可但改头衔。玉阶正要康扶对，新渥相辉共引帆。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。